Plaasaanvallers vinniger vry; AfriForum eis swaarder straf | Maroela Media
Twee veroordeelde plaasaanvallers, wat Pieter en Henriëtta Botes in 2011 op hul plaas, Remhoogte in Mpumalanga wreedaardig aangeval het, se gevangenisstraf is met 15 jaar ingekort.
Dít, nadat 'n regter van die Noord-Gautengse hooggeregshof bevind het dat die landdros wat vir hulle tronkstraf van 35 jaar agtereenvolgend opgelê het, glo die "erns van die misdaad oorbeklemtoon" het.
"Die regbank het uit simpatie die vonnis van Mzakwe Isaac Madonsela en John Sipho Nkosi verminder. Hierdie bevinding het my stomgeslaan. AfriForum eis swaarder strawwe vir plaasaanvallers," het Ian Cameron, AfriForum se hoof van gemeenskapsveiligheid, gesê.
Cameron sê plaasaanvalle is 'n krisis wat slagoffers en hul geliefdes, asook plaaswerkers en húlle gesinne én die gemeenskap as 'n geheel direk raak. "Die Instituut vir Sekerheidstudies se navorsing toon dat 'n boer se kans om vermoor te word twee keer groter is as dié van polisiebeamptes."
Generaal Riah Phiyega, die nasionale polisiekommissaris, het tydens 'n openbare verhoor van die Suid-Afrikaanse Menseregtekommissie oor plaasmoorde erken dat sowat 245 boere in sowat 2 227 plaasaanvalle die afgelope vier jaar in Suid-Afrika vermoor is.
"Ons pleit dat plaasmoorde geprioritiseer word. Plaasaanvallers moet ook swaarder gestraf word met die boodskap dat dié gewelddadige misdaadvoorvalle nie geduld sal word nie."
Wat 'n grap
Hoe kan die erns van enige moord "oorbeklemtoon" word?! Beteken dit dat die slagoffers se lewens minder werd was as die van ander wie se moordenaars langer tronk straf opgele is? Wat 'n totale vergrype van mense regte, waardigheid and regverdigheid. Ek hoop van harte die betrokke families neem verdere stappe.
Wat kan mens nou se op dit? Net een ding kom op in my gedagte nml dat die ANC, EFF en al die verontregtes sorg vir hulle eie en basta met die blankes. Hulle kan net so wel n groot rooi target op ons plak.